Besti bloggari Íslands árið 2008

Fyrir ári síðan varð Jens Guð, sá hressilegi og skemmtilegi bloggari þess heiðurs aðnjótandi með glæsibrag.

Hver verður næstur?

Endilega takið þessu ekki of alvarlega, þetta er til gamans gert og þarfnast engra útskýringa eða pælinga.

Það eina sem þið gerið er að tilnefna bloggara undir þessari færslu og þeir tíu efstu fara eins og fyrir ári síðan í skoðanarkönnunar pottinn hjá mér þann 17. ágúst. Í lok ágúst mánaðar kemur svo í ljós hver hreppir heiðurstitilinn.

Nú er bara að taka þátt og hafa gaman af kæru vinir. Tilnefna einhvern.

Bestu kveðjur frá Kalla Tomm úr Mosó.

Fyrri ummæli:
Lára Hanna

Skemmtilegur leikur.

Ég tilnefni sigurvegarann frá því í fyrra, hann er sem fyrr langskemmtilegasti bloggari landsins.

||

Jón Valur Jensson

||

Já, nú falla inn til þín jáherir allra þekktustu bloggara morgunblaðsins. Annars er mjög erfitt að kalla einhvern bloggara betri en annan, það að vera bestur er svo víðtækt. Í hverju á besti bloggarinn að vera bestur í. Fréttabloggi, daglegu lífsbloggi, fyllerísbloggi, stjórnmálabloggi, snúrubloggi (hvaða fjandi sem það er) eða er það bara að vera sá sem er yfir höfuð með flestar fléttingar? Vinsælasti bloggarinn er t.d. alls ekkert endilega vinsæll bloggari, kanski bara með 5 - 15 færslur á dag. Hef lesið marga góða bloggara sem eru málefnalegir og skemmtilegir, aðra sem eru ljúfir og hjálpsamir og enn aðra sem eru allt í senn, skemmtilegir, málefnalegir, ljúfir, hjálpsamir og guð má vita hvað. Ég gæti varla nefnt einhvern einn sem betri en aðrir. En það er kannski vegna þess að ég er ekki í neinum Jáher hjá neinum bloggara. Annars finnst mér Ásthildur Cesil einna athyglisverðust af þeim sem ég hef lesið.

||

Sæll Kalli.

Ég ætla að nefna til sögunnar Georg Eið Arnarson úr Vestmannaeyjum, sem hefur að einstökum dugnaði bloggað um málefni síns samfélags í Eyjum síðastliðið ár.

kv.gmaria.

||

Jenný Anna Baldursdóttir

Ekki spurning í mínum huga,hún er svo skemmtileg

||

Fyndnasti bloggarinn: Jón Valur Jensson (maðurinn er snillingur með sitt fræga feitletur og tilvísanir, bullið í honum er snilld)

Leiðinlegasti bloggarinn: Barnalandsgrenjuskjóðurnar og jákórinn, ég fæ æluna uppí háls þegar ég reyni að lesa þessi blogg, fólkið sem þykist allt vita og gerir sér upp skoðanir annarra og ef það dugir ekki til þá ræðst kórinn með hörku á viðkomandi, þetta er fólkið sem getur séð flísina í auga náungans en tekur ekkert eftir regnskóginum í sínu eigin auga.

Besti bloggarinn: Restin af fólkinu sem bloggar.

||

Ég hef ekki fundið neinn sérstakan bloggara, en annars myndi ég vel þiggja ef eitthver gæfi mér nafn á slíkum. En annars verð ég bara að tilnefna sjálfan mig, þó að ég sé með léleg skrif eins og er.

||

þú færð mitt atkvæði Daníel Þórhallsson!

||

Þetta er nú ekki erfitt val.

"kop" bloggið sem Vörður Landamær skrifar, er í sérklassa. Já, það er ég sjálfur. Sennilega einn latasti bloggarinn, en samt bestur. Gæði, frekar en magn, á enga bloggvini og engan jáher. Sigurinn er engu að síður nokkuð öruggur, við getum lokað þessu hér og nú.

I blog you.

||

mér finnst myndin af honum jens frábær, bara fyrir hana fær hann stig frá mér, ég hef aldrei lesið bloggið hans, en það er allt í lagi.

knús á þig kæri kalli

steina

||

Jóna Á. Gísladóttir - ekki spurning!!

||

Sá bloggari sme mestu máli skiptir í dag að mínu mati er : http://larahanna.blog.is/blog/larahanna/

Blog hennar eru mikilvæg í baráttunni fyrir hreinu íslandi og skynsamlegri nýtingu náttúrunnar hér á landi.

||

Egill Helgason er að mínu mati besti bloggari landsins.

||

Jóna Ágústa Gísladóttir fær mitt stig

||

Enginn búinn að tilnefna Svan Gísla Þorkelss.?!

Ég veiti honum mitt atkvæði.

mbk,

||

Svanur Gísli fær mína tilnenfingu allta jafn fóðlegt að lesa pistlana hans.

||

Lára Hanna. Málefnaleg og berst fyrir góðu málefni.

Leggur heilmikla vinnu oft á tíðum í hverja bloggfærslu.

||

Við verðum að hafa Gurrí Har á listanum, Sverri Stormsker og bræðuna Sigurð og Sigurjón Þórðarsyni.

||

Við erum öll best. Bara misjafnlega jafnbest.

||

Ég tilnefni Eyjólf Ármannsson. glamur.blog.is. Hann er einstaklega fróður drengur úr Skagafirðinum.

||

Hrannar Baldursson er mjög skemmtilegur, don.blog.is

... og líka Jenný og Jóna, vélstýran, anno og Jens og fleiri og fleiri.

||

Ég ætla að tilnefna Jens Guð og don Baldur.....ólík blogg en bæði skemmtileg

||

Ég nefni þrjá bloggara:

Jóna Ágústa Gísladóttir.
Jens Guð.
Bói

||

... ég gleymdi næstum því:

Sæmundur Bjarnarson

||

DoctorE og Lára Hanna.

||

Jamm, og Ásthildur Cesil að sjálfsögðu, svona til að hafa breidd í valinu. Þetta eru raunar þrír aðskildir og mikilvægir flokkar sem ég nefni. Ólíkir bloggarar en nauðsynlegir og góðir. Þessi þr´jú bera af í ár.

||

Flestir sem þekkja mig myndu vita að ég myndi kjósa sjálfa mig, en ég ætla samt ekki að gera það.....
Getum við ekki skipt þessu í 35+ og 35- aldursflokka?
En annars kýs ég

Jónu Ágústu Gísladóttur

.
Bloggari sem nær til allra, ýmist þolir fólk ekki nafnagiftir hennar eða elskar þær.
Orðaval hennar og brosandi orðin eru eðal!

||

Ekki má gleyma því að prakkarinn sjálfur hann Jón Steinar er mikill snillingur með pennann. Takk Guðríður og Kristín, þið eruð nú sjálfar flottar. Ég held svolítið uppá Ómar Friðleifsson og Ásdísi Sigurðardóttur, sem eru óþreytandi í að hvetja mann til að blogga áfram og koma sífellt með skemmtilegar athugasemdir. Og ekki er verra hvað þau blogga virkt og skemmtilega. Við erum einfaldlega öll misjafnlega jafnbest.

||

Jens Guð er auðvitað óborganlegur snillingur og svo kemur mér nú annar skagfirskur penni í hug, Helga Guðrún Eiríksdóttir sem er svo leiftrandi í sinni storkandi forherðingu að ganga fram af "heiðvirðu" fólki. Frábær texti og framúrskarandi málkennd.

En alltaf standa þau fyrir sínu Lára Hanna og Ómar Ragnarsson. Enginn hefur ennþá nefnt Ólínu Þorvarðardóttur sem aldrei bregst og svona er það nú að margir munu verða ónefndir sem vissulega verðskulda athygli. Siggi Þórðar tók fljúgandi start og er alltaf góður.

||

Svanur G. er bestur, Jón Valur er verstur. Takk

||

birna dís
Jóna Á. Gísladóttir
Anna K. Kristjánsdóttir
Gunnar Helgi Eysteinsson

||

Sæll Karl.

Þetta er skemmtilegt framtak hjá þér.

Fyrst vil ég tilnefna AK-72 þótt hann bloggi sjaldan þá gerir hann það svo vel og málefnalega. Svo vil ég tilnefna Heiðu og Skessuhornið hennar af því hún er svo kjaftfor og skemmtileg.

||

Heill og sæll; Karl, og aðrir skrifarar !

Svanur Gísli ! Skora á þig; að endurskoða afstöðu þína. AK-72 er ofstækisfullur unnandi villimannlegra trúarkenninga, niður í Mið- Austurlöndum, og Heiða (Skessa) er undirföul; sem lúmsk ókind, hver reyndi að sverta mig, í hugskotum spjallvina minna, og annarra, fyrir skömmu, og fargaði kurteislega orðuðum athugasemdum mínum, en beinskeyttum, til hennar síðu, hvar hún hafði ekki manndóm til, að svara mér, af einurð og hreinskilni, enda vart við að búast, að þeir eiginleikar fyrirfinnist, svo mjög, í hennar ranni,svo ég árétti við þig, Svanur minn, og vari Karl við þessum persónum, glögglega, sem alla aðra skrifara, hvað skoðist.

AK-72, var einn dyggustu fylgismanna Hádegis móa manna (Mbl. manna), í aðförinni að Skúla fræðimanni Skúlasyni, á vordögum leið, og einn helzti rellukjói ritskoðunarsinna, hér á vef.

Ég ætla ekkert; að biðjast afsökunar, á hreinskllni minni gott fólk.

Gæti tínt meira til, en ritleti plagar, að nokkru.

Með beztu kveðjum, sem fyrr, úr Árnesþingi /

Óskar Helgi Helgason, frá Gamla Hrauni og Hvítárvöllum

||

Mæli með Jens Guð og svo er ein stúlka sem er algjör snilldarpenni sem hefur farið fram hjá mörgum hérna en það er hún Signý og er með http://totally.blog.is/blog/totally/

Mæli líka með honum Hrannari sem er með http://don.blog.is/blog/don/

Þetta eru mínir uppáhalds bloggarar.

||

Ah!
Ég er sammála Pétri, Signý er rosalega góður penni!

||

GULLVAGNINN hefur verið að skrifa aldeilis frábærar greinar og upplýsandi og ég mæli með honum.

Ummæli:
Ég þakka Jóni Steinar kærlega fyrir að mæla með mínu bloggi, ég mæli eindregið með honum líka, hann mætti samt skrifa oftar sína snilldar pistla.
Ég mun náttlega aldrei vinna því fólk er svo hrætt um að lenda í helvíti fyrir að kjósa mig ;)

Verkefni: Samþykki
Merking: Nei